text: Vejle Kommune tvinger legeland i knæ
  06 december 2013 kl. 22.50
  Det er med stor beklagelse, at Legelandet.dk Vejle lukker pr. dags dato, skriver Legelandet.dk på sin Facebookside.
  Vejle Kommune vil ikke forlænge den dispensation, der igennem flere år har givet Legelandet.dk mulighed for at drive forretningen i et industriområde i Vinding syd for byen.
  Det har et snævert flertal i kommunens tekniske udvalg besluttet.
  Dermed er det ikke længere muligt at fortsætte på den samme adresse, og det har fået Legelandet.dk til at tage konsekvensen og erklære sig selv konkurs.
  Legelandet har omkring 70.000 besøgende om året, men det har længe været et ønske fra kommunen at få legelandet væk fra industrikvarteret og ned i midtbyen, hvor det kunne bidrage til at skabe mere liv.
  
  Fra Facebook
  
  